অন্ধ্ৰ প্ৰদেশৰ বিজয়ৱাৰ্ধাত অলপতে অনুষ্ঠিত হৈ যোৱা লেনিন-ভল্গা সোঁৱৰণি ১৪ বছৰ অনূৰ্ধ্ব ৰাষ্ট্ৰীয় আৰ্চাৰী প্ৰতিযোগিতাত বোকাখাতৰ বিশাল চাংমাই নামৰ কিশোৰ গৰাকীয়ে কৃৰ্তিত্ব অৰ্জন কৰি অসমলৈ সুনাম কঢ়িয়াই আনিছে।
উল্লেখযোগ্য যে যোৱা ২৩ অক্টোবৰৰ পৰা ২৮ অক্টোবৰলৈকে অনুষ্ঠিত উক্ত ৰাষ্ট্ৰীয় আৰ্চাৰীত অংশগ্ৰহণ কৰি বিশাল চাংমায়ে ডাবল ৫০ মিটাৰত ৰূপৰ, অলিম্পিক ৰাউণ্ডত ৰূপৰ আৰু দলীয় শাখাত সোণৰ পদক লাভ কৰিবলৈ সক্ষম হৈছিল।
বিশালৰ এই সফলতাত বোকাখাতৰ ৰাইজ আৰু বিভিন্ন দল-সংগঠনে তেওঁলৈ শুভেচ্ছা জ্ঞাপন কৰিছে।
বোকাখাত নিৱাসী শান্তনু চাংমাই আৰু মমী চাংমাইৰ কনিষ্ঠ পুত্ৰ বিশাল চাংমাই পুনেৰ আৰ্মি স্পৰ্টচ ইনষ্টিটিউটৰ ছাত্ৰ। ইয়াৰ পূৰ্বেও বিশালে বিভিন্ন ৰাষ্ট্ৰীয় আৰ্চাৰী প্ৰতিযোগিতাত অংশগ্ৰহন কৰি সফলতা লাভ কৰিবলৈ সক্ষম হৈছে।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
